95/279/EY: Komission päätös, tehty 12 päivänä heinäkuuta 1995, komission päätös välillisestä verotuksesta vastaavien virkamiesten ammatillista koulutusta koskevasta yhteisön toimintaohjelmasta 12 päivänä heinäkuuta 1995 tehdyn neuvoston päätöksen 93/588/ETY soveltamista koskevien tiettyjen määräysten vahvistamisesta



Virallinen lehti nro L 172 , 22/07/1995 s. 0024 - 0027



KOMISSION PÄÄTÖS, tehty 12 päivänä heinäkuuta 1995, komission päätös välillisestä verotuksesta vastaavien virkamiesten ammatillista koulutusta koskevasta yhteisön toimintaohjelmasta 12 päivänä heinäkuuta 1995 tehdyn neuvoston päätöksen 93/588/ETY soveltamista koskevien tiettyjen määräysten vahvistamisesta (95/279/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon välillisestä verotuksesta vastaavien virkamiesten ammatillista koulutusta koskevasta yhteisön toimintaohjelmasta (MATTHAEUS-TAX) 29 päivänä lokakuuta 1993 tehdyn neuvoston päätöksen N:o 93/588/ETY (1), sekä katsoo, että mainitun sopimuksen 4 artiklan c kohdassa komissiota pyydetään laatimaan yhteisiä koulutusohjelmia välillisestä verotuksesta vastaavia virkamiehiä varten, tällaiset ohjelmat ovat välttämättömiä MATTHAEUS-TAX -ohjelman tavoitteiden saavuttamiseksi, erityisesti yhteisön oikeuden soveltamisen parantamista koskevan tavoitteen, yhteiset ohjelmat ovat välttämättömiä jäsenvaltioiden verotusalan oppilaitoksissa annetun opetuksen moninaisuuden takia, nämä yhteiset ohjelmat ovat sopiva tapa antaa koko yhteisön virkamiehille vastaavantasoista koulutusta, on välttämätöntä laatia yhteinen ohjelma ensisijaisesti valmentavaa ammattikoulutusta saavia virkamiehiä varten; tämän ohjelman on koskettava kaikkia verotusasioita, ohjelmassa on varattava runsaasti tilaa yhteisön toimielinten ja niiden lähtökohtien opiskelulle, koska välillisestä verotuksesta vastaavien virkamiesten odotetaan yhä enemmän osallistuvan näihin yhteisön perustekijöihin, tietyt kansainväliset yleissopimukset ovat tärkeä yhteisön lainsäädännön lähde, ja tämän vuoksi on tärkeätä, että välillisestä verotuksesta vastaavat virkamiehet tutustuvat näissä yleissopimuksissa oleviin määräyksiin ja siihen vaikutukseen, joka niillä on yhteisön lainsäädäntöön, mainittu yhteinen ohjelma on välillistä verotusta koskevan koulutuksen yhdenmukaistumisen kiintopiste yhteisössä ja auttaa osaltaan välillisestä verotuksesta vastaavia virkamiehiä tiedostamaan, että heidän tehtävänsä ovat yhä enemmän yhteisönlaajuisia, ja tässä päätöksessä määrätyt toimenpiteet ovat MATTHAEUS-TAX -komitean lausunnon mukaiset, ON TEHNYT TÄMÄN PÄÄTÖKSEN: 1 artikla Perustetaan välillisestä verotuksesta vastaaville virkamiehille tarkoitettu yhteinen ammattikoulutusohjelma, jäljempänä `yhteinen ohjelma`, jonka sisällöstä määrätään liitteessä, jäsenvaltioiden välillistä verotusta opettaviin oppilaitoksiin. 2 artikla Tässä päätöksessä tarkoitetaan: 1. `välillistä verotusta opettavilla oppilaitoksilla` laitoksia tai osastoja, joissa välillisestä verotuksesta vastaaville virkamiehille annetaan ammattikoulutukseen kuuluvaa opetusta; 2. `valmentavaa ammattikoulutusta saavilla virkamiehillä` sekä urallaan tai uudella virka-asteella aloittavia virkamiehiä että jo toimessa olevia virkamiehiä, jotka ovat toimineet kyseisen viranomaisen palveluksessa enintään viisi vuotta. 3 artikla Yhteinen ohjelma suunnataan viranhoitopaikasta riippumatta välillisestä verotuksesta vastaaville virkamiehille, jotka vastaavat yhteisön oikeuden soveltamisesta. 4 artikla 1. Ohjelma koskee kaikkia valmentavaa ammattikoulutusta saavia virkamiehiä. 2. Kansalliset viranomaiset antavat täydennyskoulutusseminaarien yhteydessä opetusta yhteisen koulutusohjelman sisällöstä valmentavan ammattikoulutuksensa päättäneille virkamiehille siinä määrin, kuin se on vielä tarpeen. 5 artikla Yhteisen ohjelman soveltaminen porrastetaan kestämään yhtä kauan kuin muidenkin kansallisten välillisestä verotuksesta vastaavien viranomaisten antama valmentava ammattikoulutus. Niiden välillisestä verotuksesta vastaavien viranomaisten osalta, jotka eivät tällä hetkellä anna valmentavaa ammattikoulutusta, ohjelman soveltaminen ei saa kestää enempää kuin kolme vuotta. 6 artikla Kaikki jäsenvaltiot tiedottavat komissiolle määräyksistä ja yksityiskohtaisesta menettelystä, joihin on ryhdytty yhteisen ohjelman toteuttamiseksi. 7 artikla Yhteisen ohjelman soveltaminen ei estä täydentävien kansallisten ohjelmien soveltamista välillistä verotusta opettavissa oppilaitoksissa. 8 artikla Jäsenvaltiot soveltavat yhteistä ohjelmaa 1 päivästä kesäkuuta 1995. 9 artikla Tämä päätös on osoitettu kaikille jäsenvaltioille. Tehty Brysselissä 12 päivänä heinäkuuta 1995. Komission puolesta Mario MONTI Komission jäsen (1) EYVL N:o L 280, 13.11.1993, s. 27 LIITE JÄSENVALTIOIDEN VALMENTAVAA AMMATTIKOULUTUSTA SAAVIEN VÄLILLISESTÄ VEROTUKSESTA VASTAAVIEN VIRKAMIESTEN YHTEINEN AMMATTIKOULUTUSOHJELMA Alustava huomautus Seuraavassa kuvailtu yhteinen koulutusohjelma ei pyri antamaan tyhjentävää opetusta. Sen tavoitteena on antaa jäsenvaltioiden välillisestä verotuksesta vastaaville virkamiehille yhteinen peruskoulutus, joka on välttämätön heidän päämääränsä ymmärtämiseksi ja tehtäviensä suorittamiseksi. I. Euroopan yhteisöt - oikeudellinen perusta: Pariisin sopimus (EHTY) ja Rooman sopimus (Euratom, EY), muutettuina yhtenäisasiakirjalla ja sopimuksella Euroopan unionista. - yhteisön toimielimet ja niiden toiminta: - Euroopan parlamentti - neuvosto - komissio - yhteisön tuomioistuin ja ensimmäisen oikeusasteen tuomioistuin - tilintarkastustuomioistuin - Eurooppa-neuvosto (D artikla sopimuksessa Euroopan unionista) - neuvoa-antavat elimet ja valvontaelimet: - alueiden komitea - talous- ja sosiaalikomitea - yhteisön omat varat: - tullit - maatalousmaksut - alv, omat varat - lisävarat, jotka perustuvat jäsenvaltioiden bruttokansantuotteen määrään II. Euroopan yhteisön perusta - tulliliitto - sisämarkkinat - tavaroiden vapaa liikkuvuus - henkilöiden vapaa liikkuvuus - pääomien vapaa liikkuvuus - palvelujen vapaa liikkuvuus - yhteinen politiikka, erityisesti: - kauppapolitiikka - maatalouspolitiikka - kalastuspolitiikka - liikennepolitiikka III. Yhteisön oikeuden lähteet - sisäiset lähteet - perustamissopimukset - johdettu oikeus - tuomioistuimen oikeuskäytäntö - kansainvälinen oikeus: - kansainväliset sopimukset, joissa Euroopan yhteisö on sopimuspuolena, ja yhteisön tekemät sopimukset - jäsenvaltioiden tekemät sopimukset IV. Välillistä verotusta koskeva yhteisön oikeus 1. Oikeudelliset puitteet: perustamissopimus, direktiivit ja asetukset, sisällyttäminen kansalliseen lainsäädäntöön 2. Valmisteverot (1) a) valmisteverojen määritelmä ja niiden yhdenmukaistamisen tausta b) yleiset järjestelyt: - soveltamisala - veronmaksun aiheuttava tapahtuma - veron maksuunpanokelpoisuus - väliaikanen verottomuus (2); veroton varasto, valtuutettu varastonpitäjä, rekisteröity elinkeinonharjoittaja, rekisteröimätön elinkeinonharjoittaja, veroedustaja; c) Tavaroiden liikkuminen väliaikaisessa valmisteverottomuusjärjestelmässä: - vakuuden asettaminen - saateasiakirja ja kuittaus - yksityishenkilöiden hankkimat tuotteet - kaukomyynti - liikkuminen EFTA-maiden kautta - väärinkäytökset ja rikkomukset - veronpalautukset ja verovapautukset d) Veron rakenne ja verokanta valmisteveron alaisten tuotteiden osalta: - valmistettu tupakka - kivennäisöljyt - alkoholi ja alkoholijuomat. 3. Alv (3) a) alv:n historia ja ominaisuudet b) alv:n perusperiaatteet: - soveltamisala - alueellinen soveltamisala - verovelvolliset - verolliset liiketoimet - verotettava tapahtuma ja verosaatavan syntyminen - veron peruste - verokanta - vapautukset - vähennykset - veronmaksuvelvolliset - veronmaksuvelvollisten velvoitteet - erityisjärjestelmät c) periaatteiden soveltaminen - sisäisiin liiketoimiin - jäsenvaltioiden välisiin liiketoimiin - liiketoimiin kolmansien maiden kanssa 4. Jäsenvaltioiden veroviranomaisten hallinnollinen yhteistyö ja keskinäinen avunanto: a) direktiivi 77/799/ETY keskinäisestä avunannosta b) asetus (ETY) N:o 218/92 hallinnollisesta yhteistyöstä c) direktiivi 76/308/ETY keskinäisestä avunannosta ja perinnästä. (1) Jäsenvaltioissa, joiden hallinnon rakenteessa alv-ala on erillään valmisteveroalasta, tämän aiheen opetus valmisteveroviranomaisille on vapaaehtoista. (2) Englanniksi `duty suspension and products concerned`. (3) Jäsenvaltioissa, joiden hallinnon rakenteessa alv-ala on erillään valmisteveroalasta, tämän aiheen opetus valmisteveroviranomaisille on vapaaehtoista.